
Dodatok č. 2
k Školskému poriadku


Základná škola s materskou školou Plavecký Peter







Pravidlá ospravedlňovania neprítomnosti žiaka vo výchove a vzdelávaní










Platnosť od 1. septembra 2025
Úprava školského poriadku formou dodatku sa deje na základe  Usmernenia k všeobecným pravidlám ospravedlňovania neprítomnosti žiaka vo výchove a vzdelávaní v základnej škole číslo: 2025/14759:1A3710, ktoré nadväzuje na zákon č. 176/2025 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“). Uvedenou novelou školského zákona sa v § 144 upravili pravidlá ospravedlňovania neprítomnosti žiakov základných škôl vo výchove a vzdelávaní (ďalej len „ospravedlňovanie“).

Základná škola si v tomto dodatku upravuje:
· podrobnosti o spôsoboch preukazovania dôvodov neprítomnosti žiaka na výchove a vzdelávaní,
· lehotu, v ktorej je zákonný zástupca alebo zástupca zariadenia povinný preukázať dôvody neprítomnosti žiaka na výchove a vzdelávaní,
· podrobnosti o dokladoch preukazujúcich dôvody neprítomnosti žiaka na výchove a vzdelávaní,
· ďalší postup školy v prípade neospravedlnenej neprítomnosti žiaka, vrátane možných uložení opatrení vo výchove, zníženia známky zo správania a oznámenia príslušným orgánom verejnej správy (napr. obci, orgánu sociálnoprávnej  ochrany detí a sociálnej kurately).

1.)  OSPRAVEDLŇOVANIE – všeobecne
Za dôvod ospravedlniteľnej neprítomnosti žiaka na výchove a vzdelávaní sa uznáva najmä:
· choroba alebo úraz,
· lekárom nariadený zákaz dochádzky do školy,
· mimoriadne nepriaznivé poveternostné podmienky,
· náhle prerušenie premávky hromadných dopravných prostriedkov,
· mimoriadne udalosti v rodine,
· účasť dieťaťa na súťažiach, ak nejde o reprezentáciu školy.
Neprítomnosť žiaka ospravedlňuje základná škola na základe žiadosti jeho zákonného zástupcu alebo zástupcu zariadenia.

2.) OSPRAVEDLŇOVANIE – konkrétne

A)  Ospravedlňovanie  zákonným zástupcom bez potvrdenia lekárom

· Zákonný zástupca môže ospravedlniť najviac 5 po sebe nasledujúcich vyučovacích dní  z dôvodu choroby, úrazu alebo z iných opodstatnených príčin uvedených v bode 1). Môže ospravedlniť počet vyučovacích hodín:
1. ročník – najviac  22h 
2. ročník – najviac  23h
3. ročník – najviac  25h
4. ročník – naviac   26h

B) Ospravedlňovanie  na základe potvrdenia od lekára

· Školský zákon upravuje dva režimy - prísnejší režim a miernejší režim, v rámci ktorých je škola povinná ospravedlniť neprítomnosť žiaka, ktorá vznikla z dôvodu ochorenia na základe potvrdenia od lekára (príloha); pod ochorením sa rozumie nielen choroba (napr. chrípka), ale aj úraz alebo alergická reakcia.
· Režim ospravedlňovania sa odvíja od referenčnej hodnoty určenou MŠVVaM SR. Referenčnou hodnotou sa rozumie  priemerný počet vymeškaných vyučovacích hodín na žiaka školy za školský  rok. 

Naša škola  má miernejší režim

a)  Lekárske potvrdenie školský zákon vyžaduje ak neprítomnosť žiaka trvá:
· viac ako 5 po sebe nasledujúcich vyučovacích dní
1. ročník – viac ako  22h 
2. ročník – viac ako  23h
3. ročník – viac ako  25h
4. ročník – viac ako  26h
· počas kalendárneho mesiaca viac ako dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu:
1. ročník -viac ako 44h
2. ročník -viac ako 46h
3. ročník -viac ako 50h
4. ročník -viac ako 52h
· počas dvoch po sebe nasledujúcich kalendárnych mesiacov viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu:
1. ročník -viac ako 66h
2. ročník -viac ako 69h
3. ročník -viac ako 75h
4. ročník -viac ako 78h

· Ak nastane aspoň jedna z vyššie uvedených možností, vyžaduje sa ospravedlnenie vymeškaných vyučovacích hodín, ktoré prevyšujú uvedené hodnoty na základe lekárskeho potvrdenia.

b) Iné odôvodnené prípady vyžadujúce potvrdenie od lekára

· Základná škola môže vyžadovať potvrdenie od lekára aj v iných prípadoch, ako v tých, keď sa potvrdenie od lekára výslovne vyžaduje podľa školského zákona. 
· Má ísť o odôvodnené prípady, napríklad:
· často opakujúce absencie,
· škola má podozrenie, že sa neprítomnosť účelovo ospravedlňuje (napr. opakované telefonické ospravedlnenia bez zjavných dôvodov...).


3. Úlohy jednotlivých subjektov pri ospravedlňovaní 

a) Zákonný zástupca/zástupca zariadenia
· Zodpovedá za dodržiavanie školského poriadku.
· Dbá o to, aby žiak dochádzal do základnej školy pravidelne a včas.
· Oznamuje základnej škole bez zbytočného odkladu dôvod neprítomnosti žiaka najneskôr do 24 hodín ako aj  dĺžku trvania neprítomnosti žiaka na vyučovaní písomne, osobne alebo telefonicky. Dôvody ospravedlniteľnej neprítomnosti žiaka sú uvedené vyššie v bode 1.). 
· Môže   požiadať o uvoľnenie z vyučovania pre vopred známu príčinu: z jednej vyučovacej hodiny uvoľňuje príslušný učiteľ, ale žiak je povinný o tom informovať aj triedneho učiteľa; z viac hodín a z jedného vyučovacieho dňa triedny učiteľ, z viac ako jedného dňa riaditeľ školy na základe písomnej žiadosti, aj v tomto prípade je žiak povinný informovať triedneho učiteľa.
· Ospravedlňuje neprítomnosť žiaka v škole  triednemu učiteľovi písomne do troch dní od nástupu žiaka do školy. Nepredloženie ospravedlnenia do uvedeného termínu má za následok neospravedlnenú neúčasť. Za neospravedlnené hodiny môžu byť žiakovi uložené opatrenia vo výchove uvedené v Školskom poriadku čl. 11.
· Informuje základnú školu o zmene zdravotnej spôsobilosti žiaka, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania.
· Predkladá doklad preukazujúci dôvod neprítomnosti žiaka v súlade so školským poriadkom.

b) Triedny učiteľ
· Zodpovedá za dodržiavanie školského poriadku.
· Spolupracuje so zákonnými zástupcami/zástupcami zariadení/pedagogickými zamestnancami a odbornými zamestnancami.
· Eviduje dochádzku a neprítomnosť žiaka.
· Vyžaduje ospravedlnenie neprítomnosti žiakov, ktoré uschováva do konca príslušného školského roka.
· Informuje včas zákonného zástupcu/zástupcu zariadenia alebo príslušného lekára pre deti a dorast, ak základná škola vyžaduje lekárske potvrdenie alebo iný doklad potvrdzujúci dôvod neprítomnosti žiaka aj v prípadoch, keď sa potvrdenie od lekára výslovne nevyžaduje.
· Oboznamuje zákonných zástupcov/zástupcov zariadení so spôsobom ospravedlňovania a s režimom ospravedlňovania, ktorý sa uplatňuje v základnej škole,
· Navrhuje  riaditeľovi  opatrenia  súvisiace  s porušením  školského  poriadku  týkajúce sa ospravedlňovania.
· Preukázateľne oboznamuje zákonných zástupcov/zástupcov zariadení s nedostatkami súvisiacimi s ospravedlňovaním.

c) Riaditeľ základnej školy  
· Zodpovedá za vypracovanie a dodržiavanie školského poriadku.
· Oznamuje príslušnému úradu práce, sociálnych vecí a rodiny a obci, že zákonný zástupca/ príslušné zariadenia nedbá o riadne plnenie povinnej školskej dochádzky alebo zanedbáva zdravotný stav dieťaťa. (napr. neustále sa opakujúce  ospravedlnenia pre chorobu a iné neopodstatnené dôvody zo strany zákonného zástupcu bez predloženia lekárskeho potvrdenia.
· Zodpovedá za zasielanie údajov o vymeškaných vyučovacích hodinách do centrálneho registra.
· Môže určiť miernejší/prísnejší režim ospravedlňovania na školský rok.
· Oznamuje zákonným zástupcom/zástupcom zariadenia, ktorý režim ospravedlňovania sa bude uplatňovať.

· 
 (
6
)

Tento dodatok je platný v plnom rozsahu od 1. septembra 2025. 



V Plaveckom Petre 27. 8. 2025



										Mgr. Daniela Krajčíriková
										        riaditeľka školy



Prerokované v pedagogickej rade dňa: 27. 8. 2025
Prerokované s Radou školy dňa: 27.10.2025






































Príloha

Základná škola s materskou školou Plavecký Peter

Časť A. (vyplní škola)

Lekárske potvrdenie o ochorení *

Meno a priezvisko žiaka: ..........................................................................................

Trieda: ............... 	Školský rok 20 ..../ 20 .... 	Dátum narodenia: ............................................
Neprítomnosť z dôvodu ochorenia/úrazu 	od ....................................... do ......................................

Neprítomnosť z dôvodu ochorenia ospravedlňuje lekár z dôvodu, že **
a) neprítomnosť presiahla zákonom určený počet po sebe nasledujúcich vyučovacích dní, ktoré môže ospravedlniť zákonný zástupca/ zástupca zariadenia / plnoletý žiak,
b) neprítomnosť presiahla zákonom určený počet vyučovacích dní/hodín v sledovanom období, ktoré môže ospravedlniť zákonný zástupca/ zástupca zariadenia / plnoletý žiak,
c) škola vyžaduje lekárske potvrdenie podľa § 144 ods. 13 školského zákona v odôvodnených prípadoch, kedy neprítomnosť nepresiahla počet po sebe nasledujúcich vyučovacích dní alebo počet vyučovacích dní/hodín, ktoré môže ospravedlniť zákonný zástupca/ zástupca zariadenia / plnoletý žiak.

........................................................................
meno, priezvisko a podpis triedneho učiteľa


Časť B. (vyplní lekár)

Názov a adresa zdravotníckeho zariadenia:
.................................................................................................................................................

Potvrdzujem,	že	neprítomnosť	dieťaťa/žiaka	v škole	od	...........................	do	.......................
trvala z dôvodu ochorenia.
Dátum vystavenia potvrdenia: ....................................



..............................................
   podpis a pečiatka lekára




* ochorením sa rozumie aj úraz alebo alergická reakcia
** zakrúžkujte vhodnú možnosť uvedenú v písmenách a) až c)
